Taba ya go se tsene lenyalong ka Beibeleng
Karolo ya Ditaba Bakeng sa Babegi ba Ditaba
MABAPI LE RENA
Lenaneo la Thuto ya Beibele
Sehlogo sa go Feta
TABA YA LETLAKALA LA KA NTLE Mpho ya Moswananoši
TABA YA LETLAKALA LA KA NTLE Mpho e Kgolokgolo ya Modimo—Ke ka Baka La’ng e le Bohlokwa Gakaakaa?
TABA YA LETLAKALA LA KA NTLE O tla Arabela Bjang Mphong e Kgolokgolo ya Modimo?
Na go Nyakega Gore Motho a se Tsene Lenyalong e le Gore e be Modiredi wa Mokriste?
Go Lokologa Bokgobeng—Nakong e Fetilego le Gona Bjale
O ka rata go bala sehlogo se ka leleme lefe? %%
Jesu o ile a etela mmatswale wa Petro gomme a mo fodiša.—Mateo 8:14, 15; Mareka 1:29-31
Ka gona, ke mo go kwagalago go botšiša gore, Na go se tsene lenyalong ke lebaka la Mangwalo la gore motho e be modiredi wa Mokriste? E le gore re arabe potšišo yeo, a re boneng gore mokgwa wo o thomile kae, o tšwetše pele bjang le gore pono ya Modimo ka wona ke efe.
TABA YA GO SE TSENE LENYALONG HISTORING YA BODUMEDI
Encyclopædia Britannica e hlalosa go se tsene lenyalong e le “boemo bja go se nyale le go se be le thobalano, bjo gantši bo tswalanywago le karolo yeo e kgathwago ke mohlankedi wa bodumedi goba motho yo a ineetšego bodumeding.” Nakong ya ge yo e bego e le Mopapa Benedict XVI a be a bolela le Bagolo ba Taolo ya Kereke ya Roma ka 2006, o ile a tswalanya go se tsene lenyalong ka kgapeletšo le “motlwae wo o bego o dirwa mo e nyakilego go ba mehleng ya Baapostola.”
Mengwagakgolong e latetšego, makgotla a dikereke le bao go thwego ke Botate ba Kereke, ba ile ba kgothaletša gore baruti ba se tsene lenyalong. Ba be ba nagana gore thobalano e a šilafatša e bile ga e sepedišane le mešomo ya boruti. Lega go le bjalo, Encyclopædia Britannica e bontšha gore “gaešita le lekgolong la bo 10 la mengwaga, baruti ba bantši le bapišopo ba bangwe ba be ba na le basadi.”
PONO YA MODIMO KA GO SE TSENE LENYALONG
Lega go le bjalo, Jesu le Paulo ba be ba sa laele badiredi gore ba se tsene lenyalong. Jesu o boletše gore go se be lenyalong ke “mpho” yeo ba bantši ba balatedi ba gagwe ba se nago yona. Ge Paulo a be a ngwala mabapi le “bao ba sa kago ba ba lenyalong,” o dumetše ka gore: “Ga ke na taelo e tšwago go Morena, eupša ke nea pono ya ka.”—Mateo 19:11; 1 Bakorinthe 7:25, mongwalo wa tlase.
A e be e le manyalo a go ba le thobalano, ka ge Beibele e bolela ka go lebanya gore “monna [o swanetše] a nee mosadi wa gagwe tshwanelo ya gagwe” le gore banyalani ga se ba swanela go “timana” thobalano. (1 Bakorinthe 7:3-5) Go molaleng gore go se tsene lenyalong ga se taelo e tšwago go Modimo e bile ga se kgapeletšo go badiredi ba Bakriste.
Claudia, e lego mosadi wa Mokriste yo a sa nyalwago yo a hudugetšego mo go nyakegago batho ba bantši ba go ruta Beibele, o re: “Ke thabela go hlankela Modimo. Tumelo ya ka le segwera sa ka le Modimo di a matlafala ge ke bona tsela yeo Modimo a ntlhokomelago ka yona.”
Ithute ka mo go Oketšegilego
Na Lethabo le Ithekgile ka Lenyalo?
Na Bakriste ba sego lenyalong ba ka thaba? Beibele e nea pono e nepagetšego ka lenyalo, gotee le mohlala o phethagetšego wa go se be lenyalong.
Na Dihlatse tša Jehofa di na le Melao Mabapi le go Ratana?
INa go Nyakega Gore Motho a se Tsene Lenyalong e le Gore e be Modiredi wa Mokriste?
Mekgwa ya go taonelouta mananeo a go theetšwa
No. 2 2017 _ Na o tla Amogela Mpho e Kgolokgolo ya Modimo?
MOROKAMI No. 2 2017 _ Na o tla Amogela Mpho e Kgolokgolo ya Modimo?